Airija (grupė)

Airija – Lietuvos muzikinė grupė, susikūrusi 1992 m. Alytuje.

 Grupės istorija 
Nojus (Darius Mileris) ir bosistas Kostas (Koka) pirmą kartą susitiko repeticijų studijoje ir pradėjo „džemuoti“. Iki pirmo albumo „Yra“, kurį grupė išleido 1994 m., muzikantai aktyviai koncertavo ir kūrė dainas, dalyvavo konkursuose ir kt.

Išleidus albumą „Yra“, grupė netrukus įrašė antrą albumą „Čia“ (1995 m.), po kurio sekė turas po Lietuvą „Airija Yra Čia“. Nufilmuotas dainos „Į save per save“ vaizdo klipas, kuris kanalo MCM muzikiniuose apdovanojimuose Prancūzijoje užėmė trečią vietą. Tais pačiais metais „Airija“ muzikiniuose apdovanojimuose „Metai`95“ tapo geriausia roko grupe.

1996 m. kartu su Kauno mažuoju teatru sukurtas muzikinis spektaklis „Nuotraukos iš muzikinio albumo“, kuris sėkmingai rodytas visoje Lietuvoje. Taip pačiais metais LTV Kauno redakcijos studijoje nufilmuotas akustinis koncertas, išleistas koncertinis albumas „Airija Yra Čia“.

1998 m. M-1 įrašų studijoje įrašytas ir išleistas albumas „Naujas“.

2000 m. grupė nutraukė veiklą.

2002 m. dešimtmečio proga „Airija“ trumpam atsikūrė, koncertavo Lietuvoje ir Airijoje, kur spalio 28 d. įvyko paskutinis grupės koncertas.

 Nariai 
 Darius Mileris Nojus – vokalas, gitara, muzika, tekstai;
 Kostas „Koka“ Radlinskas – bosinė gitara;
 Eimantas Belickas – smuikas, saksofonas, klarnetas, pritariantis vokalas, išilginė fleita, muzika;
 Asta Milerienė – būgnai, tamburinas.

 Diskografija 
 1994 Yra [LP, MC]
 1995 Čia [MC]
 1996 Yra Čia [CD, MC]
 1996 Pasaka [LP, CD, MC]
 1998 Naujas [CD, MC]

 Nuorodos 
 Oficialus grupės tinklalapis

 Grupės profilis Music.lt tinklalapyje

Kategorija:Lietuvos popmuzikos grupės
Kategorija:Alytus